ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1994 για την τροποποίηση του παραρτήματος Ι του κανονισμού (ΕΟΚ) αριθ. 571/88 του Συμβουλίου όσον αφορά τις κοινοτικές έρευνες σχετικά με τη διάρθρωση των γεωργικών εκμεταλλεύσεων κατά τη χρονική περίοδο 1995-97 (94/677/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 571/88 του Συμβουλίου της 29ης Φεβρουαρίου 1988 για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων κατά τη χρονική περίοδο 1988-1997 (1), όπως τροποποιήθηκε τελευταία από την απόφαση 93/156/ΕΟΚ της Επιτροπής (2), και ιδίως το άρθρο 8 παράγραφος 1,

Εκτιμώντας:

ότι, βάσει του κανονισμού (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (3), όπως τροποποιήθηκε τελευταία από τον κανονισμό (ΕΚ) αριθ. 232/94 (4), θεσπίζονται αντισταθμιστικές πληρωμές για παραγωγούς ορισμένων αροτραίων καλλιεργειών- ότι δικαιούνται αντισταθμιστικών πληρωμών μόνον οι παραγωγοί οι οποίοι έχουν παύσει να καλλιεργούν ένα προκαθορισμένο ποσοστό των καλλιεργήσιμων γαιών τους- ότι, κατ' αυτόν τον τρόπο, δημιουργούνται νέες μορφές χρησιμοποίησης του εδάφους που συνδυάζουν τη γεωργική χρήση της γης με ένα ιδιαίτερο νομικό καθεστώς, ανάλογα με το αν οι γαίες ευνοούνται ή όχι από τις αντισταθμιστικές πληρωμές που θεσπίζουν οι διατάξεις αυτές-

ότι η διάρθρωση των γεωργικών εκμεταλλεύσεων καθορίζει σε μεγάλο βαθμό τα πιθανά εισοδήματα των γεωργών και ότι, συνεπώς, πρέπει να μελετηθούν οι επιπτώσεις των νέων μέτρων της κοινής γεωργικής πολιτικής στη χρησιμοποίηση της γης, την παραγωγή και το οικονομικό δυναμικό των γεωργικών εκμεταλλεύσεων-

ότι οι κοινοτικές έρευνες για τη διάρθρωση των γεωργικών εκμεταλλεύσεων, που προβλέπονται από τον κανονισμό (ΕΟΚ) αριθ. 571/88 για την περίοδο 1988-1997, αποτελούν το κατεξοχήν μέσο για την παρακολούθηση και ανάλυση των εξελίξεων σε στατιστικό πλαίσιο, συσχετίζοντας την παύση της καλλιέργειας των αρόσιμων γαιών με άλλα διαρθρωτικά χαρακτηριστικά όπως, παραδείγματος χάριν, την ηλικία του διαχειριστή της εκμετάλλευσης, τον τεχνοοικονομικό προσανατολισμό και το μέγεθος των εκμεταλλεύσεων, τις άλλες καλλιέργειες και το ζωικό κεφάλαιο-

ότι είναι απαραίτητο, και λόγω της αυξανόμενης ανάγκης περιβαλλοντολογικών στοιχείων, να καταγράφεται η παύση της καλλιέργειας των αρόσιμων γαιών βάσει κατάλληλης ονοματολογίας και κατά τρόπο εναρμονισμένο και υποχρεωτικό για το σύνολο των κρατών μελών, προκειμένου να επιτευχθεί η συγκέντρωση συγκρίσιμων στατιστικών πληροφοριών μεταξύ των κρατών μελών και σε διαχρονική βάση- ότι πρέπει, ως εκ τούτου, να προστεθούν στον κατάλογο χαρακτηριστικών νέα χαρακτηριστικά όσον αφορά τις γεωργικές εκτάσεις, υπό αγρανάπαυση για τις οποίες έλαβαν οι παραγωγοί αντισταθμιστικές πληρωμές-

ότι δεν πρέπει να τροποποιηθεί η γενική κατάταξη του καταλόγου χαρακτηριστικών και ότι, συνεπώς, οι γαίες για την παύση καλλιέργειας των οποίων καταβάλλονται αντισταθμιστικές πληρωμές, πρέπει να ταξινομούνται στην κατηγορία που αντιστοιχεί στη γεωργική τους χρησιμοποίηση, καθώς και σε μια ξεχωριστή κατηγορία-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για την περίοδο 1995 έως 1997, το παράρτημα Ι του κανονισμού (ΕΟΚ) αριθ. 571/88 τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Οκτωβρίου 1994.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 56 της 2. 3. 1988, σ. 1.

(2) ΕΕ αριθ. L 65 της 17. 3. 1993, σ. 12.

(3) ΕΕ αριθ. L 181 της 1. 7. 1992, σ. 12.

(4) ΕΕ αριθ. L 30 της 3. 2. 1994, σ. 7.

ΠΑΡΑΡΤΗΜΑ

Το παράρτημα Ι του κανονισμού (ΕΟΚ) αριθ. 571/88 τροποποιείται ως εξής:

1. Στο σημείο Δ το χαρακτηριστικό 21 αντικαθίσταται από το ακόλουθο: "21. Γαίες υπό αγρανάπαυση για τις οποίες δεν χορηγούνται ενισχύσεις ha/a"

2. Στο σημείο Δ προστίθεται το ακόλουθο χαρακτηριστικό: Δ/"22. Γαίες υπό αγρανάπαυση, χωρίς οικονομική εκμετάλλευση, καλυπτόμενες από καθεστώς ενισχύσεων. . . . /. . ."

3. Στο σημείο Θ το χαρακτηριστικό 06 αντικαθίσταται από το ακόλουθο: "06. Εκτάσεις υπό καθεστώς ενισχύσεως . . . /. . .

ταξινομημένες σε: α) γαίες υπό αγρανάπαυση χωρίς οικονομική εκμετάλλευση (αναφέρονται ήδη στο σημείο Δ/22) . . . /. . .

β) χρησιμοποιούμενες για την παραγωγή γεωργικών πρώτων υλών για μη διατροφικούς σκοπούς (π.χ. ζαχαρότευτλα, κράμβη, δένδρα, θάμνοι κ.λπ.- περιλαμβάνονται φακές, ρεβίθια και λαθούρια- αναφέρονται ήδη στα σημεία Δ και Ζ) . . . /. . .

γ) μόνιμα λιβάδια και βοσκότοποι (αναφέρονται ήδη στα σημεία ΣΤ/01 και ΣΤ/02) . . . /. . .

δ) δασικές ή υπό δάσωση εκτάσεις (αναφέρονται ήδη στο σημείο Η/02) . . . /. . .

ε) λοιπές (αναφέρονται ήδη στο σημείο Η/01 και Η/03) . . . /. . . "